《和黄伯渊 其二》
宋代·洪咨夔

锦野西头始识君，便期垩鼻着风斤。馀甘到底有遗味，薝卜本来无异芬。

忽忽又弦凉榭月，亭亭还合暮山云。玉泉道士穷于我，也买新鹅约右军。

作者简介：洪咨夔，(1176～1236)，南宋诗人，汉族人。字舜俞，号平斋。於潜（今属浙江临安县）人。嘉泰二年(1202)进士。授如皋主簿，寻为饶州教授。作《大治赋》，受到楼钥赏识。著作有《春秋说》3卷、《西汉诏令揽钞》等。